HVALFANGSTEN VED AUSTRALIEN 



531 



tet for brukelige havner, og vi gav os nu til at forsøke forskjel- 

 lige havner i den store havbugt Shark Bay. 



«Vasco da Gama» blev ankret op 10' syd for Gap Levillan 

 den 4de juli. Vi gik straks igang med brøndgravning for at skaffe 

 os ferskvand. Dette er imidlertid en overordentlig vanskelig sak 

 i Nordvest-Australien, idet man kun kommer nogen ganske faa 

 fot ned, før våndet straks blir 

 salt. Vi maatte derfor grave gan- 

 ske grunde brønde. 



Mandag den 8de juli blev 

 «Fynd» og «Klem» sendt ut paa 

 sit første togt efter hval paa Vest- 

 australien, og den 10de juli kom 

 «Fynd» ind med knølhval nr. 1. 

 Den Ilte kom «Klem» ind med 2 

 knølhval. 



I løpet av juli maaned fik nu 

 «Fynd» 14 knølhval og «Klem» 

 fik 20. 



Vor havneplads var meget 

 daarlig beskyttet, saa det var van- 

 skelig at arbeide. Naar veiret var 

 stormende, maatte alt arbeide sim- 

 pelthen indstilles og maskinen gjø- 

 res klar, og det blev indlysende for mig at vort fangstforetagende 

 aldrig vilde bli nogen forretning, hvis vi ikke kunde skaffe os 

 en bedre basis. 



Efter at ha inspicert et nordligere beliggende sted kaldet 

 Maud Landing, flyttet vi kokeriskibet dit den 23de juli. 



Vi gik øieblikkelig igang med fangst fra denne havn, og 

 baatene bragte omtrent daglig flere knølhval ind. I løpet av 

 august maaned fik saaledes «Fynd» 46 og «Klem» 67 knølhval, 

 og bestanden utenfor var ganske god. Det var omtrent udeluk- 

 kende knølhval paa træk nordover langs kysten. Det nordgaa- 

 ende træk var tydelig i juli og første halvdel av august, men 

 omkring den 24de august begyndte sydtrækket at bli merkbart. 



Vi hadde imidlertid mange ulemper, og mine daglige opteg- 

 nelser fra denne tid gaar stadig ut paa at havnen var omtrent 

 helt ubrukelig paa grund av de svære havdønninger, som næsten 



